Държавен вестник, бр. 99, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  99
(5) В случай че заявителят не предостави 
информацията по ал. 4 в указания му срок, 
производството се прекратява.
(6) Комисията предоставя статут на доверен 
подател на сигнали в срок до два месеца от 
постъпването на заявлението по ал. 2, който 
се удължава със срока по ал. 4, ако е била 
поискана допълнителна информация.
(7) Комисията отказва да предостави статут 
на доверен подател, в случай че заявителят не 
отговаря на изискванията на чл. 22, параграф 
2 от Регламент (ЕС) 2022/2065.
(8) Комисията събира, обобщава и до 1 де­
кември на съответната година публикува на 
интернет страницата си данни за подадените 
сигнали.
(9) Данните по ал. 8 са индивидуални за­
писи за всеки сигнал и съдържат:
1. организацията, подала сигнала;
2. причината, поради която е подаден 
сигналът;
3. наименованието на онлайн платформата;
4. времето за реакция на сигнала от страна 
на онлайн платформата;
5. информация дали сигналът е бил осно­
вателен;
6. типа съдържание, докладвано от дове­
рените податели на сигнали.
(10) Данните по ал. 8 се публикуват в 
отворен машинночетим формат по реда на 
Закона за достъп до обществена информация.
Чл. 310г. (1) Комисията може да извърши 
проверка по чл. 22, параграф 7 от Регламент 
(ЕС) 2022/2065 по своя инициатива или след 
получаване на информация от трето лице, 
съгласно чл. 22, параграф 6 от регламента, 
за съответствието на доверения подател на 
сигнали с изискванията за предоставения му 
статут.
(2) В случай че установи, че лице или 
правно образувание, получило статут на до­
верен подател на сигнали по реда на чл. 310в, 
е престанало да отговаря на изискванията на 
чл. 22, параграф 2 от Регламент (ЕС) 2022/2065, 
комисията с решение:
1. уведомява лицето или правното обра­
зувание за установеното несъответствие и за 
намерението на комисията да отнеме статута 
му на доверен подател на сигнали, и
2. определя срок 7 дни за изразяване на 
становище.
(3) Статутът на доверен подател на сигна­
ли се счита за временно отнет от датата на 
решението на комисията по ал. 2 за срока на 
извършване на проверката. 
(4) След изтичането на срока по ал. 2, т. 2 
и след като обсъди постъпилото становище, 
комисията може с решение да определи срок 
до един месец, но не по-кратък от 7 дни, за 
привеждане дейността на доверения подател 
на сигнали в съответствие с изискванията на 
чл. 22, параграф 2 от Регламент (ЕС) 2022/2065.
(5) В случай че след изтичането на срока 
по ал. 4 довереният подател на сигнали е 
преустановил установеното неизпълнение
и/или е отстранил неговите последици в 
съответствие с Регламент (ЕС) 2022/2065, 
комисията с решение прекратява производ­
ството и възстановява статута на доверения 
подател на сигнали.
(6) В случай че след изтичането на срока 
по ал. 4 довереният подател на сигнали не 
е преустановил установеното неизпълнение
и/или не е отстранил неговите последици, 
комисията с мотивирано решение отнема 
статута на доверения подател на сигнали.
Чл. 310д. (1) Комисията предоставя статут 
на одобрен изследовател по смисъла на чл. 40, 
параграф 8 от Регламент (ЕС) 2022/2065 на 
лице или правно образувание, установено в 
Република България, за конкретно изследване, 
във връзка с което се иска достъп до данни на 
доставчик на много голяма онлайн платформа 
или много голяма онлайн търсачка по чл. 33, 
параграф 4 от регламента.
(2) Лице или правно образувание, което 
желае да получи статут на одобрен изследова­
тел по ал. 1, подава заявление до комисията, 
което съдържа данни за:
1.  идентификация за:
а) физически лица – трите имена, единен 
граждански номер и адрес, а за чуждестранни 
лица – личен номер; 
б) правни образувания, юридически лица 
и физически лица – еднолични търговци – на­
именование, седалище, адрес на управление 
и съответен идентификационен код; 
2. контакт със заявителя.
(3) Към заявлението по ал. 2 се прилагат 
доказателства, че заявителят отговаря на 
изискванията на чл. 40, параграф 8 от Регла­
мент (ЕС) 2022/2065, или посочва данните и 
документите, които се съдържат в публичен 
регистър. 
(4) Комисията еднократно може да поис­
ка допълнителна информация от заявителя, 
като определя срок за представянето є до